Arliss Howard

Leslie Richard Howard, paremmin tunnettu nimellä Arliss Howard (s. 18. lokakuuta 1954, Independence, Missouri, Yhdysvallat) on yhdysvaltalainen näyttelijä ja ohjaaja.

Ura
Arliss Howard teki läpimurtonsa sotamies Cowboyn roolissa elokuvassa Full Metal Jacket vuonna 1987. Vuonna 1992 hän näytteli Maxwelliä elokuvassa Ruby. Hän on esiintynyt myös muun muassa elokuvissa Amistad, Kadonnut maailma – Jurassic Park ja Aikamatkustajan vaimo. Hän on työskennellyt televisiosarjassa Näkijä sekä näyttelijänä että ohjaajana. Howard esitti Kale Ingramia televisiosarjassa Rubicon vuonna 2010, mutta sarja lopetettiin yhden tuotantokauden jälkeen.AMC cancels 'Rubicon'  Entertainment Weekly 11.11.2010 Vuonna 2013 hän alkoi esiintyä sarjassa True Blood.Exclusive: True Blood Adds Arliss Howard as Series Regular — Find Out Who He's Playing  TVLine 20.12.2012 

Howard on ohjannut elokuvat Big Bad Love ja Dawn Anna, joissa hänen vaimonsa Debra Winger näytteli pääosaa. Hän osallistui myös elokuvien käsikirjoittamiseen. Howard ja Winger ovat näytelleet yhdessä useissa American Repertory -teatterin näytelmissä.Winger, Howard to appear at ART  High Beam Research 5.8.1998

Lähteet

Aiheesta muualla

 Arliss Howard Allmovie-sivustolla


Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset elokuvaohjaajat
Luokka:Yhdysvaltalaiset televisio-ohjaajat
Luokka:Vuonna 1954 syntyneet
Luokka:Elävät henkilöt